钦定古今图书集成/理学汇编/学行典/第275卷 > 《具区耕隐歌为盛征士作》谢应芳
## 钦定古今图书集成/理学汇编/学行典/第275卷 > 《具区耕隐歌为盛征士作》谢应芳

脱屣东华尘，结庐太湖滨。蓬藋开小径，桑麻接比邻。
金门、《玉堂》梦不到，烟蓑雨笠情相亲。东风二月桃花
雨，布榖飞来向人语。“一犁初破陇头春，黄犊出栏健
如虎。西山不知谁采薇，南山不知谁采芝。我耕我田
食我粟，岁晚复有冰壶虀。悲歌笑甯戚，夜半犹未巳。
人间闲是非，何用污牛耳。”绿阴系牛春昼闲，樵童随
我看青山，日莫归来一壶酒，牛棘花前开笑口。笑问
农家子若孙，知我犁锄佳趣否。岂不见苏秦为无二
顷田，六印累累苦奔走。到了落祸坑，虚名何足取，鹿
门庞公真我友。